CELEX: C2005/217/58
Language: el
Date: 2005-09-03 00:00:00
Title: Υπόθεση C-276/05: Αίτηση για την έκδοση προδικαστικής αποφάσεως που υπέβαλε το Oberster Gerichtshof με διάταξη της 24ης Μαΐου 2005 στην υπόθεση The Wellcome Foundation Ltd. κατά Paranova Pharmazeutika Handels GmbH

3.9.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 217/29
            
         Αίτηση για την έκδοση προδικαστικής αποφάσεως που υπέβαλε το Oberster Gerichtshof με διάταξη της 24ης Μαΐου 2005 στην υπόθεση The Wellcome Foundation Ltd. κατά Paranova Pharmazeutika Handels GmbH
   (Υπόθεση C-276/05)
   (2005/C 217/58)
   Γλώσσα διαδικασίας: η γερμανική
   Με διάταξη της 24ης Μαΐου 2005, οποία περιήλθε στη Γραμματεία του Δικαστηρίου των Ευρωπαϊκών Κοινοτήτων στις 6 Ιουλίου 2005, το Oberster Gerichtshof, στο πλαίσιο της διαφοράς μεταξύ The Wellcome Foundation Ltd. και Paranova Pharmazeutika Handels GmbH που εκκρεμεί ενώπιόν του, ζητεί από το Δικαστήριο των Ευρωπαϊκών Κοινοτήτων να αποφανθεί επί των εξής ερωτημάτων:
   
               1)
            
            
               
                           α.
                        
                        
                           Έχουν την έννοια το άρθρο 7 της οδηγίας 89/104/ΕΟΚ (1) περί σημάτων και η σχετική νομολογία του Δικαστηρίου ότι η απόδειξη, περί του ότι η άσκηση του δικαιώματος που παρέχει το σήμα θα συμβάλει στη δημιουργία τεχνητής στεγανοποιήσεως της αγοράς, δεν απαιτείται μόνο για την ανασυσκευασία καθεαυτή, αλλά και για τη μορφή της νέας συσκευασίας;
                        
                     Στην περίπτωση αρνητικής απαντήσεως στο ερώτημα αυτό:
               
                           β.
                        
                        
                           Πρέπει η μορφή της νέας συσκευασίας να εξεταστεί σε σχέση με την αρχή της όσο το δυνατόν μικρότερης επεμβάσεως ή (μόνο) σε σχέση με το αν μπορεί να βλάψει τη φήμη του σήματος και του δικαιούχου του;
                        
                     
         
               2)
            
            
               Έχουν την έννοια το άρθρο 7 της οδηγίας 89/104/ΕΟΚ περί σημάτων και η σχετική νομολογία του Δικαστηρίου ότι ο παράλληλος εισαγωγέας εκπληρώνει την περί ανακοινώσεως υποχρέωσή του μόνο αν ανακοινώνει στον δικαιούχο του σήματος και το κράτος εξαγωγής καθώς και τους ακριβέστερους λόγους για την ανασυσκευασία;
            
         
      (1)  EE L 40, σ. 1.